Þann 10. október 2017 er kveðinn upp svohljóðandi úrskurður nr. 579 / 2017 í stjórnsýslumáli nr . KNU17100001 Þann 23. mars 2017 staðfesti kærunefnd útlendingamála ákvörðun Útlendingastofnunar frá 16. nóvember 2016 um að synja umsókn […] , fd . […] , ríkisborgara […] ( hér eftir nefndur kærandi ) um alþjóðlega vernd hér á landi ásamt því að synja honum um dvalarleyfi á grundvelli 74. gr. laga um útlendinga nr. 80 / 2016 . Með úrskurði kærunefndar , dags. 22. september 2017 , var fallist á kröfu kæranda um endurupptöku á máli hans en ákvörðun Útlendingastofnunar staðfest á ný . Þann sama dag var beiðni kæranda , dags. 3. apríl 2017 , um frestun réttaráhrifa vísað frá . Er því farið fram á að mál kæranda verði tekið upp að nýju og að honum verði veitt dvalarleyfi á grundvelli mannúðarsjónarmiða skv. 2. mgr. 74. gr. útlendingalaga . Kærandi byggir beiðni sína um endurupptöku m.a. á því að hann uppfylli skilyrði nýsamþykktra laga nr. 81 / 2017 um lög um breytingu á lögum um útlendinga . Með úrskurði kærunefndar , dags. 19. október 2017 , var fallist á beiðni eiginkonu kæranda og barna þeirra um endurupptöku og lagt fyrir Útlendingastofnun að veita þeim dvalarleyfi á grundvelli 74. gr. laga um útlendinga , sbr. lög um breytingu á lögum um útlendinga nr. 81 / 2017 .